**Likumprojekta “Grozījumi Ieroču aprites likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Likumprojekta “Grozījumi Ieroču aprites likumā”(turpmāk – Likumprojekts)mērķis ir nodrošināt Ministru kabineta 2014.gada 22.aprīļa sēdē dotā uzdevuma (prot. Nr.24 26.§) izpildi, attiecībā uz nozaru administratīvo pārkāpumu kodifikācijas sistēmas ieviešanu.  Likumprojektam jāstājas spēkā vienlaikus ar Administratīvās atbildības likumu. |

|  |  |  |  |  |
| --- | --- | --- | --- | --- |
| **I. Tiesību akta projekta izstrādes nepieciešamība** | | | | |
| 1. | Pamatojums | | Likumprojekts izstrādāts, lai nodrošinātu Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” (turpmāk – informatīvais ziņojums) 2.punkta izpildi. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Ar Likumprojektu tiek pārņemtas un precizētas Latvijas Administratīvo pārkāpumu kodeksa (turpmāk – Kodekss) tiesību normas par administratīvajiem pārkāpumiem ieroču aprites jomā nosakot soda apmēru un kompetento iestādi sodu piemērošanai. Nepieciešamība precizēt Kodeksa tiesību normas ir saistītas ar notikušām konceptuālām izmaiņām ieroču aprites tiesiskā regulējumā. 2019.gada 10.aprīlī stājās spēkā jauns Ieroču aprites likums (turpmāk- Likums), kas pārņēma Eiropas Parlamenta un Padomes 2017.gada 17.maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli(turpmāk – Direktīva (ES) 2017/853) prasības nacionālajos normatīvajos aktos. Pārņemot Direktīvu (ES) 2017/853 ieroču aprites tiesiskā regulējumā tika precizēta Latvijas ieroču aprites jomā izmantojama terminoloģija, lai nodrošinātu Latvijā izmantojamās ieroču aprites jomā terminoloģijas atbilstību Direktīvas (ES) 2017/853 prasībām. Ieroču aprites tiesiskā regulējumā tika ieviesti jauni jēdzieni, kā salūtierocis (akustiskais ierocis), gāzes ierocis un signālierocis. Izstrādājot jaunu Latvijas ieroču aprites tiesisko regulējumu pēc nacionālās iniciatīvas ieroču aprite tika papildināta ar jauniem ieroču veidiem, kā straikbola ieroči, peintbola ieroči un lāzertaga ierīces. Atbilstoši Direktīvas (ES) 2017/853 prasībām Likumā tika iestrādāts plašāks un detalizētāks tiesiskais regulējums attiecībā uz šaujamieroču maināmo būtisko sastāvdaļu apirti un minēto sastāvdaļu izsekojamību.  Šobrīd Likumā nav noteikts fiziskajām personām aizliegums atteikties no medicīniskās pārbaudes alkohola koncentrācijas noteikšanai, narkotisko vai citu apreibinošo vielu ietekmes pārbaudes, ja persona tiek pārbaudīta saistībā ar ieroču un šaujamieroču maināmo būtisko sastāvdaļu, aprites noteikumu kontroli. Ņemot vērā minēto, tas izslēdz iespēju saukt fizisko personu pie administratīvas atbildības, ja fiziskā persona ieroču un šaujamieroču maināmo būtisko sastāvdaļu, aprites noteikumu kontroles laikā atteiksies no medicīniskās pārbaudes alkohola koncentrācijas noteikšanai, narkotisko vai citu apreibinošo vielu ietekmes pārbaudes.  Tā kā ierocis ir paaugstinātas bīstamības avots, kura izmantošana vienmēr ir saistīta ar zināmu risku,  ir jāapsver konkrētās personas, kas vēlas izmantot ieroci, intereses, samērojot tās ar sabiedrības interesi dzīvot drošā un labvēlīgā vidē (sabiedrības drošības nodrošināšanu).  Līdz ar ko Likumprojekta 1.pants paredz papildināt Likuma 13.panta pirmo daļu ar 10.punktu ietverot Likumā jaunu aizliegumu, kas nosaka, ka fiziskajām personām aizliegts atteikties no medicīniskās pārbaudes alkohola koncentrācijas noteikšanai, narkotisko vai citu apreibinošo vielu ietekmes pārbaudes, ja persona tiek pārbaudīta saistībā ar šaujamieroču, gāzes ieroču un signālieroču, pneimatisko ieroču, straikbola ieroču, peintbola ieroču, lāzertaga ierīču, dezaktivētu ieroču un šaujamieroču maināmo būtisko sastāvdaļu, aprites noteikumu kontroli. Minētais aizliegums nepieciešams, lai nodrošinātu Kodeksa 181.1panta pārņemšanu pilnā apjomā. Šobrīd Kodeksa 181.1panta pirmās daļas dispozīcija paredz fiziskajām personām administratīvo atbildību par šaujamieroča, lielas enerģijas pneimatiskā ieroča vai gāzes pistoles (revolvera) iegādāšanos, nēsāšanu, pārvadāšanu, izmantošanu un pielietošanu alkohola ietekmē, ja izelpotā gaisa vai asins pārbaudē konstatētā alkohola koncentrācija asinīs pārsniedz 0,5 promiles, kā arī narkotisko, psihotropo, toksisko vai citu apreibinošo vielu ietekmē. Jaunā Likuma 13.panta pirmās daļas 5.punktā ir noteikts aizliegums fiziskajām personām iegādāties, nēsāt, pārvadāt, izmantot un pielietot šaujamieročus, gāzes ieročus un signālieročus, pneimatiskos ieročus, straikbola ieročus, peintbola ieročus, lāzertaga ierīces, dezaktivētus ieročus, esot alkohola ietekmē, ja izelpotā gaisa vai asins pārbaudē konstatētā alkohola koncentrācija asinīs pārsniedz 0,5 promiles, kā arī narkotisko, psihotropo, toksisko vai citu apreibinošo vielu ietekmē. Vienlaikus Likuma 13.panta pirmās daļas 6.punkts nosaka aizliegumu fiziskajām personām iegādāties un pārvadāt šaujamieroču maināmās būtiskās sastāvdaļas, esot alkohola ietekmē, ja izelpotā gaisa vai asins pārbaudē konstatētā alkohola koncentrācija asinīs pārsniedz 0,5 promiles, kā arī narkotisko, psihotropo, toksisko vai citu apreibinošo vielu ietekmē.  Savukārt Kodeksa 181.1panta pirmās daļas dispozīcija paredz fiziskajām personām administratīvo atbildību par atteikšanos no medicīniskās pārbaudes alkohola koncentrācijas noteikšanai vai narkotisko, psihotropo, toksisko un citu apreibinošo vielu ietekmes medicīniskās pārbaudes.  Likumprojekta XX nodaļā ir iekļauti visi šobrīd Kodeksā esošie administratīvie pārkāpumi ieroču aprites jomā un noteikta kompetentā iestāde, kurai būs piekritīga administratīvo sodu piemērošana. Ar Likumprojektu tiek pārņemts Kodeksa 166.2 pirmā daļa, 181.panta pirmā un otrā daļa, 181.1pants, 183. un 183.3pants.  Likumprojekts paredz Likumā pārņemt iepriekšminēto Kodeksa 166.2 panta pirmo daļu – Likumprojekta 102.pantā, kas paredz administratīvo atbildību par komercdarbības veikšanu bez speciālās atļaujas (licences) ieroču aprites jomā. Minētā pārkāpumā subjekts var būt fiziskā persona vai uzņēmuma valdes loceklis, kas ignorējot ieroču aprites tiesiskā regulējumā noteikto prasību saņemt speciālo atļauju (licenci) veic komercdarbību ieroču apritē ar ieročiem, munīciju un speciālajiem līdzekļiem, ar šaujamieroču un munīcijas sastāvdaļām (ieskaitot šaujampulveri). Personas sauks pie administratīvas atbildības tikai tādos gadījumos, kad personas nepārkāps Krimināllikuma 233.panta nosacījumus, porti, personu sauks pie kriminālatbildības, kad persona veiks komercdarbību bez attiecīgās atļaujas ar  šaujamieročiem, šaujamieroču būtiskām sastāvdaļām, šaujamieroču munīciju vai lielas enerģijas pneimatiskiem ieročiem. Ņemot vērā administratīva pārkāpuma būtību un tā bīstamības raksturu sabiedrības kārtībai un drošībai pēc būtības ir pārņemta Kodeksa 166.2 panta pirmās daļas sankcija papildus precizējot sankciju paredzot iespēju atņemt tiesības ieņemt noteiktus amatus komercsabiedrībās uz noteiktu termiņu līdz pat 5 gadiem. Paredzams, ka minētais sods atturēs personu no vēlmes pieļaut administratīvos pārkāpumus, atturēs no jaunu pārkāpumu izdarīšanas un veicinās normatīvo aktu ievērošanu, šajā gadījumā Likumu.  Statistikas dati par Kodeksa 166.2 panta pirmajā daļā paredzētā pārkāpuma izdarīšanu:   |  |  |  |  |  | | --- | --- | --- | --- | --- | | Kodeksa 166.2 panta pirmā daļa | Sastādīto protokolu kopējais skaits | t.sk. Valsts policija sastādīja protokolus (skaits) | Pieņemts lēmums par administratīvā soda piemērošanu | t.sk. administratīvais sods par Valsts policijas sastādītajiem protokoliem | | 2016 | 115 | 38 | 82 | 19 | | 2017 | 175 | 53 | 139 | 25 | | 2018 | 157 | 30 | 132 | 17 |   Likumprojekts paredz Likumā pārņemt iepriekšminēto Kodeksa 181.panta pirmo un otro daļu – Likumprojekta 98.pantā. Likumprojekta 98.panta struktūra ir izveidota ievērojot Likumā ietverto tiesisko regulējumu, kas ir specifisks katram ieroču veidam, ieroča sastāvdaļai un munīcijai atkarībā no tās bīstamības.  Kodeksa 181.panta otrā daļa ir pārņemta Likumprojekta 98.panta pirmajā un otrajā daļā, ievērojot notikušās konceptuālās izmaiņas ieroču aprites tiesiskā regulējumā.  Likumprojekta 98.panta pirmajā daļā ir ietverti gāzes ieroči un signālieroči un to munīcija. Attiecībā pret iedarbību uz mērķi minētie ieroči un to munīcija uzskatāmi par neletāliem, bet tomēr pastāv zināmi riski, ka minētos ieročus ir iespējams pārveidot šaušanai ar lodi vai daudzkomponentu šāviņu izsviešanai no stobra kanāla šaujampulvera vai cita propelenta iedarbības rezultātā, kā rezultātā minētie ieroči būs pielāgoti dzīvu vai nedzīvu mērķu iznīcināšanai vai bojāšanai.  Likumprojekta 98.panta pirmajā daļā ir paredzēta administratīvā atbildība par gāzes ieroča un signālieroča vai par minēta ieroča munīcijas aprites noteikumu pārkāpšanu. Direktīvas (ES) 2017/853 tiesību normas nosaka jaunus gāzes un signālieroču aprites nosacījumus. Direktīvas (ES) 2017/853 10.a.panta 2.punkts paredz, ka dalībvalsts klasificē kā šaujamieročus tādas ierīces ar čaulīšu turētāju, kuras paredzētas vienīgi tukšo patronu, kairinošu vielu, citu aktīvu vielu vai pirotehniskas signālmunīcijas izšaušanai un kuras var pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Savukārt Direktīvas (ES) 2017/853 10.a.panta 3.punkts nosaka, ka komisija pieņem īstenošanas aktus, ar kuriem nosaka tehniskās specifikācijas visiem Savienībā 2018. gada 14. septembrī vai vēlāk izgatavotiem vai importētiem trauksmes un signālieročiem, lai nodrošinātu, ka tos nevar pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā. Ņemot vērā minēto, Direktīva (ES) 2017/853 izveido gāzes ieroču un signālieroču duālo regulējumu, nosakot, ka tie gāzes ieroči un signālieroči, kurus var pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultāta neatbildīs jaunam Eiropas Komisijas īstenošanas aktam un ir klasificējami saskaņā ar Direktīvas (ES) 2017/853 I pielikuma II daļas kritērijiem, bet tie gāzes ieroči un signālieroči, kurus nebūs iespējams pārveidot šaušanai vai lodes vai lādiņa izsviešanai no stobra kanāla šaujampulvera iedarbības rezultātā atbildīs jaunam Eiropas Komisijas īstenošanas aktam un saskaņā ar Direktīvas (ES) 2017/853 1.panta 4.punkta definīciju nav uzskatāmi par šaujamieročiem, bet par ieročiem un pakļaujami nacionālajām ieroču aprites regulējumam. Likuma 5. panta septītā daļa paredz, ka ieroču klasifikācijā ir izveidota jaunā E kategorija, kurā ir ietverti gāzes ieroči un signālieroči, kurus nevar pārveidot šaušanai ar lodi vai daudzkomponentu šāviņu izsviešanai no stobra kanāla propelenta (šaujampulvera) iedarbības rezultātā. Tehniskā specifikācija minētājai kategorijai ir noteikta Īstenošanas Direktīvas (ES) 2019/69 prasībās. Saskaņā ar Likuma 5.panta ceturto daļu pusautomātiskos, atkārtotas darbības vai viena šāviena gāzes ieročus un signālieročus, kurus var pārveidot šaušanai ar lodi vai daudzkomponentu šāviņu izsviešanai no stobra kanāla šaujampulvera vai cita propelenta iedarbības rezultātā, uzskata par B kategorijas šaujamieročiem un atkarībā no to darbības principa klasificē atbilstošā B kategorijas apakšgrupā.  Neskatoties uz gāzes ieroču un signālieroču tehnisko iedalījumu divās kategorijās, vadoties pēc iespējas tās pārveidot, rūpnieciski ražoti gāzes ieroči un signālieroči būs tehniski uzskatāmi par neletāliem ieročiem, kas bez iespējamās pārveidošanas sākotnēji nav paredzēti dzīvu vai nedzīvu mērķu iznicināšanai vai bojāšanai. Ņemot vērā minēto, ir iespējams noteikt administratīvo atbildību par gāzes ieroču un signālieroču aprites noteikumu pārkāpšanu, nesadalot gāzes ieročus un signālieročus tehniskās kategorijās. Vienlaikus piemērojot Likumprojekta 98.panta pirmo daļu, būs iespējams saukt pie administratīvas atbilstības personas, kas neizpildīs Likuma prasības saskaņā ar Pārejas noteikumu 12.punktu. Likumprojekta 98.panta pirmā daļa paredz adekvātu sankciju atbilstoši pārkāpuma bīstamībai un tā ir analoģiska Kodeksa 181.panta otrajā daļā šobrīd ietvertai sankcijai.  Savukārt likumprojekta 98.panta otrajā daļā ir ietverti mazāk bīstami ieroči un to tiesiskajā reglamentācijā likumdevējs izraudzījies liberālo pieeju.  Kodeksa 181.panta otrā daļa ir pārņemta Likumprojekta 98.panta otrajā daļā, kas paredz administratīvo atbildību par dezaktivēta šaujamieroča, dezaktivēta lielas enerģijas pneimatiska ieroča, aukstā ieroča, mazas enerģijas pneimatiskā ieroča, straikbola ieroča, peintbola ieroča, lāzertaga ierīces vai par speciālā līdzekļa aprites noteikumu pārkāpšanu. 98.panta otrajā daļā ir uzskaitīti dezaktivēti ieroči, kā arī visi F kategorijas ieroči. Salīdzinot ar Kodeksa 181.panta otrā daļā minēto Likumprojekta 98.panta otrā daļa ir papildināta ar jauniem ieroču veidiem, kā straikbola ieroči, peintbola ieroči, lāzertaga ierīces. Likumprojekta 98.panta otrā daļa paredz adekvātu sankciju atbilstoši pārkāpuma bīstamībai un tā ir analoģiska Kodeksa 181.panta otrajā daļā šobrīd ietvertai sankcijai.  Likumprojekta 98.panta trešajā daļā ir uzskaitīti šaujamieroči, šaujamieroču sastāvdaļas un šaujamieroču munīcija, kas ir izgatavoti dzīvu un nedzīvu mērķu iznīcināšanai vai bojāšanai. Papildus minētam 98.panta trešās daļas uzskaitījumā ir ietverti salūtieroči (akustiskie) ieroči, kas nav paredzēti dzīvu vai nedzīvu mērķu iznīcināšanai, bet minētie ieroči ir radīti šaujamieroču pārveidošanas rezultātā un to ārējais izskats un darbības princips pilnībā atveido rūpnieciski ražotos šaujamieročus, kā arī pastāv noteikti riski to iespējamai reaktivēšanai. Kodeksa 181.panta pirmā daļa ir pārņemta Likumprojekta 98.panta trešajā daļā paredzot fiziskajām un juridiskajām personām administratīvo atbildību par šaujamieroča, salūtieroča (akustiskā ieroča), lielas enerģijas pneimatiskā ieroča, šaujamieroča maināmās būtiskās sastāvdaļas, šāviena trokšņa slāpētāja (klusinātāja) vai par šaujamieroča vai salūtieroča (akustiskā ieroča) munīcijas vai munīcijas sastāvdaļas, aprites noteikumu pārkāpšanu. Salīdzinoši ar Kodeksa 181.panta pirmo daļu Likumprojekta 98.panta trešā daļa ir precizēta atbilstoši jaunām Likuma prasībām. Likumprojekta 98.panta trešajā daļā ir ietverts jauns ieroču veids salūtieroči (akustiski ieroči), kas pēc savas bīstamības ir pielīdzināmi šaujamieročiem un saskaņā ar Direktīvas (ES) 2017/853 prasībām atbilstoši to tehniskiem raksturlielumiem ir iekļaujami ieroču tehniskā klasifikācijā analoģiski, kā šaujamieroči A, B un C kategorijā. Vienlaikus 98.panta trešās daļas dispozīcija ir papildināta ar šaujamieroču maināmām būtiskām sastāvdaļām. Saskaņā ar Likumā ietverto tiesisko regulējumu fiziskajām un juridiskajām personām nav iespējams piedalīties ieroču apritē ar atsevišķām šaujamieroču būtiskajām sastāvdaļām (piemēram ieroča īpašnieks nevar realizēt šaujamieroča rāmi paturot sev īpašuma palikušas šaujamieroča būtiskas sastāvdaļas), bet Likums pieļauj minētiem īpašniekiem normatīvajos aktos noteiktajā kārtībā piedalīties ieroču apritē ar atsevišķām šaujamieroča maināmām būtiskām sastāvdaļām. Savukārt šaujamieroču sastāvdaļas, kas neietilpst šaujamieroču būtisko sastāvdaļu vai šaujamieroču būtisko maināmo sastāvdaļu definīcijā ir uzskatāmas par maznozīmīgām sastāvdaļām, kuru aprite netiek izsekota un reglamentēta izņemot komercdarbību ar šaujamieroču sastāvdaļām, kuru īstenošanai ir nepieciešama speciālā atļauja (licence).     |  |  |  |  |  | | --- | --- | --- | --- | --- | | Kodeksa 181.panta pirmā daļa | Sastādīto protokolu kopējais skaits | t.sk. Valsts policija sastādīja protokolus (skaits) | Pieņemts lēmums par administratīvā soda piemērošanu | t.sk. administratīvais sods par Valsts policijas sastādītajiem protokoliem | | 2016 | 145 | 145 | 135 | 135 | | 2017 | 183 | 183 | 174 | 174 | | 2018 | 153 | 153 | 147 | 147 |  |  |  |  |  |  | | --- | --- | --- | --- | --- | | Kodeksa 181.panta otrā daļa | Sastādīto protokolu kopējais skaits | t.sk. Valsts policija sastādīja protokolus (skaits) | Pieņemts lēmums par administratīvā soda piemērošanu | t.sk. administratīvais sods par Valsts policijas sastādītajiem protokoliem | | 2016 | 252 | 250 | 238 | 236 | | 2017 | 226 | 226 | 210 | 210 | | 2018 | 251 | 251 | 241 | 241 |   Kodeksa 181.3 pantā paredzētais administratīvais pārkāpums ir pārņemts ar Likumprojekta 98.panta trešo daļu. Prasību neizpilde, kuras jāpilda ieroču glabāšanas, nēsāšanas un kolekcijas atļaujas darbības laikā būtu uzskatāma par ieroču aprites noteikumu pārkāpšanu. Ņemot vērā minēto, nav nepieciešams paredzēt atsevišķu administratīvo atbildību, izdalot no ieroču aprites noteikumu pārkāpumiem tikai prasību neizpildi, kuras fiziskās vai juridiskās personas pieļāva ieroču atļaujas darbības laikā.  Kodeksa 181.1pants ir pārņemts Likumprojekta 99.pantā. Administratīvo pārkāpumu tiesiskie sastāvi tika saglabāti. Salīdzinot Kodeksa 181.1pantu ar 99.pantu var konstatēt, ka 99.panta pirmā daļa ir papildināta un ir paredzēta administratīvā atbildība arī par šaujamieroča maināmās būtiskās sastāvdaļas iegādāšanos, pārvadāšanu alkohola ietekmē, ja izelpotā gaisa vai asins pārbaudē konstatētā alkohola koncentrācija asinīs pārsniedz 0,5 promiles, kā arī narkotisko, psihotropo, toksisko vai citu apreibinošo vielu ietekmē. Vienlaikus arī 99.panta otrā daļa ir papildināta un ir paredzēta atbildība par atteikšanos no medicīniskās pārbaudes alkohola koncentrācijas noteikšanai, narkotisko vai citu apreibinošo vielu ietekmes pārbaudes, ne tikai ja persona tiek pārbaudīta saistībā ar ieroču aprites kontroli, bet arī ja tiek veikta šaujamieroču maināmo būtisko sastāvdaļu aprites noteikumu kontrole. Likumprojektā 1.pants paredz papildināt Likuma 13.panta pirmās daļas 10.punktu ietverot likumā jaunu aizliegumu, kas nosaka, ka fiziskajām personām ir aizliegts atteikties no medicīniskās pārbaudes alkohola koncentrācijas noteikšanai, narkotisko vai citu apreibinošo vielu ietekmes pārbaudes, ja persona tiek pārbaudīta saistībā šaujamieroču, gāzes ieroču un signālieroču, pneimatisko ieroču, straikbola ieroču, peintbola ieroču, lāzertaga ierīču, dezaktivētu ieroču un šaujamieroču maināmo būtisko sastāvdaļu, aprites noteikumu kontroli.  Statistikas dati par Kodeksa 181.1 pantā paredzēto pārkāpumu izdarīšanu:   |  |  |  |  |  | | --- | --- | --- | --- | --- | | Kodeksa 181.1 pants | Sastādīto protokolu kopējais skaits | t.sk. Valsts policija sastādīja protokolus (skaits) | Pieņemts lēmums par administratīvā soda piemērošanu | t.sk. administratīvais sods par Valsts policijas sastādītajiem protokoliem | | 2016 | 127 | 127 | 119 | 119 | | 2017 | 126 | 126 | 116 | 116 | | 2018 | 118 | 118 | 112 | 112 |   Lai noteiktu administratīvo atbildību par likuma prasības neievērošanu Likumprojekts paredz jaunu administratīvo atbildību par šaušanas instruktora vai trenera darbības veikšanu bez šaušanas instruktora vai trenera sertifikāta. Likuma 72.pants paredz šaušanas instruktoru un treneru sertificēšanu. Saskaņā ar Likuma 71.panta pirmo daļu par drošības noteikumu ievērošanu konkrēta šāvēja vai šāvēju grupas treniņos ir atbildīgs treneris vai šaušanas instruktors, kas vada treniņu. Papildus saskaņā ar Likuma 71.panta piekto daļu treniņšaušana otrās kategorijas šautuvēs notiek tikai sertificēta šaušanas instruktora vai trenera uzraudzībā. Vienlaikus 71.panta septītā daļa nosaka, ka personas, kurām nav attiecīgo šaujamieroču glabāšanas atļaujas vai nēsāšanas atļaujas, treniņšaušanu vai šaušanu sporta sacensībās veic tikai sertificēta šaušanas instruktora vai trenera vadībā Ņemot vērā minēto, nebūtu pieļaujama situācija, ka persona bez šaušanas instruktora sertifikāta vai trenera sertifikāta šautuvē uzņemas vadīt šaušanas nodarbības, apmācīt personas šaut, kā arī uzraudzīt drošības noteikumus konkrēta šāvēja vai šāvēju grupas treniņos, jo minēto personu profesionāla nekompetence var apdraudēt apmācamo personas dzīvību un veselību, kā arī citu šautuvē esošo cilvēku dzīvību un veselību. Sankcija paredz adekvātu sodu pārkāpuma būtībai, lai atturētu fiziskās personas sniegt šaušanas instruktora vai trenera pakalpojumus bez Likuma noteiktā kārtībā iegūta sertifikāta.  Kodeksa 183.pants pārņemts Likumprojektā 101.pantā. Administratīva pārkāpuma tiesiskais sastāvs tika saglabāts. Likumprojektā 101.pants paredz administratīvo atbildību par ieroča, munīcijas vai šo priekšmetu sastāvdaļu (ieskaitot šaujampulveri), vai speciālā līdzekļa komerciālās aprites kārtības pārkāpšanu Pie administratīvas atbildības par minēto pārkāpumu izdarīšanu būs saucams speciāls subjekts ,proti, Valsts policijas licencēts ieroču komersants vai ieroču brokeris. Šobrīd Likuma 75.pants paredz iespēju Likumā noteiktajos gadījumos anulēt vai apturēt speciālo atļauju (licenci) komercdarbībai ar ieročiem, munīciju vai šo priekšmetu sastāvdaļām, bet speciālas atļaujas (licences) apturēšana ir jābūt samērīgai ar izdarīta pārkāpumā raksturu. Valsts policijas veicot komercdarbības kontroli ieroču aprites jomā var konstatēt pārkāpumus par kuriem nebūtu samērīgi ieroču komersantam vai ieroču brokeram apturēt vai anulēt speciālo atļauju (licenci). Piemēram veicot ieroču komersanta veikala tirdzniecības zāles pārbaudi tika konstatēts, ka tirdzniecības stendā ir izvietoti divi vienādi šaujamieroču munīcijas paraugi. Savukārt pats tirdzniecības stends atbilst normatīvu aktu prasībām ieroču aprites jomā un nodrošina drošu munīcijas paraugu uzglabāšanu publiskā tirdzniecības zālē. Minētais pārkāpums ir novēršams dažu minūšu laikā izņemot no tirdzniecības stenda lieku munīcijas paraugu un ievietojot to veikala glabātuvē. Ņemot vērā minēto, minētā gadījumā ir konstatēts pārkāpums, bet šajā gadījumā nebūtu samērīgi izdot administratīvo aktu, lai apturētu ieroča komersanta darbību un pēc pārkāpuma novēršanas izdot vēl vienu administratīvo aktu par komercdarbības atjaunošanu. Samērīgi būtu sodīt ieroču komersantu ar naudas sodu par pieļauto pārkāpumu.  Kodeksa 181.3pantā paredzētais administratīvais pārkāpums ir pārņemts ar Likumprojekta 101.pantu. Prasību neizpilde, kuras jāpilda ieroču komersantiem vai ieroču brokeriem izsniegtas speciālās atļaujas (licences) darbības laikā būtu uzskatāma par komerciālās kārtības noteikumu pārkāpšanu. Ņemot vērā minēto, nav nepieciešams paredzēt atsevišķu administratīvo atbildību, izdalot no komerciālās kārtības noteikumu pārkāpumiem tikai prasību neizpildi, kurus ieroču komersanti vai ieroču brokeri pieļāva speciālās atļaujas (licences) darbības laikā.  Likumprojekta 103.pants noteic kompetenci sodu piemērošanā, kas paredz, ka administratīvo pārkāpumu procesus par Likumprojekta 98., 99., 100., 101. un 102. pantā paredzētajiem administratīvajiem pārkāpumiem veic Valsts policija. | |
| 3. | Projekta izstrādē iesaistītās institūcijas un publiskas personas kapitālsabiedrības | | Iekšlietu ministrija, Valsts policija. | |
| 4. | Cita informācija | | Nav. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Saskaņā ar Iekšlietu ministrijas Informācijas centra publicēto pārskatu par ieroču īpašniekiem (fiziskām personām) un to īpašumā esošajiem ieročiem Latvijas Republikā:  1. Lielas enerģijas pneimatisko ieroču īpašnieki 37;  2. Lielas enerģijas pneimatisko ieroču kopskaits 39;  3. Gāzes ieroču īpašnieki 21274;  4. Reģistrēti gāzes ieroči 27462;  5.Šaujamieroču īpašnieki 33108;  6. Reģistrējamo šaujamieroču kopskaits 68975.  Saskaņā ar Valsts policijas rīcībā esošo informāciju:  1. ieroču tirdzniecības komersanti - 41 ar 83ieroču un speciālo līdzekļu tirdzniecības objektiem, to glabāto šaujamieroču un lielas enerģijas pneimatisko ieroču skaits 4891 (garstobra-vītņstobra šaujamieroči 12145, garstobra-gludstobra šaujamieroči 1158, īsstobra šaujamieroči (pistoles un revolveri) 1547, lielas enerģijas pneimatiskie ieroči 41).  2. ieroču un munīcijas izgatavošanas komersanti 6;  3. ieroču remonta komersanti 11;  4. Juridiskām personām reģistrētie ieroči:  4.2. sporta organizācijas, kurām reģistrēti ieroči: 14, tām reģistrēti 778 šaujamieroči (garstobra-vītņstobra šaujamieroči 456, garstobra-gludstobra šaujamieroči 0, īsstobra šaujamieroči (pistoles un revolveri) 322, lielas enerģijas pneimatiskie ieroči 0;  4.3. šautuves (šaušanas stendi) kopā: 63, šautuves, kurās reģistrēti ieroči: 12, tajās reģistrēti 164 ieroči (garstobra-vītņstobra šaujamieroči 40, garstobra-gludstobra šaujamieroči 20, īsstobra šaujamieroči (pistoles un revolveri) 104, lielas enerģijas pneimatiskie ieroči 0;  4.5. apsardzes komersanti, kuriem reģistrēti šaujamieroči: 11, tiem reģistrēti 135 šaujamieroči (garstobra-gludstobra šaujamieroči 18, īsstobra šaujamieroči (pistoles un revolveri) 117);  4.6. iekšējie drošības dienesti: 56, no tiem ar šaujamieročiem 5, tiem reģistrēti 129 šaujamieroči (garstobra-gludstobra šaujamieroči 8, īsstobra šaujamieroči (pistoles un revolveri) 121). | |
| 2. | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | |
| 3. | Administratīvo izmaksu monetārs novērtējums | | Projekts šo jomu neskar. | |
| 4. | Atbilstības izmaksu monetārs novērtējums | | Projekts šo jomu neskar. | |
| 5. | Cita informācija | | Nav. | |
| |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | |  | **III. Tiesību akta projekta ietekme uz valsts budžetu un pašvaldību budžetiem** | | | | | | | |  | | Rādītāji | | 2019 | | Turpmākie trīs gadi (*euro*) | | | | | | 2020 | | 2021 | | 2022 | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | izmaiņas, salīdzinot ar vidēja termiņa budžeta ietvaru 2022.  gadam | | 1 | | 2 | 3 | 4 | 5 | 6 | 7 | 8 | | 1. Budžeta ieņēmumi | | 641 391 | 0 | 641 391 | 76 402 | 641 391 | 76 402 | 76 402 | | 1.1. valsts pamatbudžeta, tai skaitā ieņēmumi no maksas pakalpojumiem un citi pašu ieņēmumi | | 641 391 | 0 | 641 391 | 76 402 | 641 391 | 76 402 | 76 402 | | 1.2. valsts speciālais budžets | | 0 | 0 | 0 | 0 | 0 | 0 | 0 | | 1.3. pašvaldību budžets | | 0 | 0 | 0 | 0 | 0 | 0 | 0 | | 2. Budžeta izdevumi | | 0 | 0 | 0 | 0 | 0 | 0 | 0 | | 2.1. valsts pamatbudžets | | 0 | 0 | 0 | 0 | 0 | 0 | 0 | | 2.2. valsts speciālais budžets | | 0 | 0 | 0 | 0 | 0 | 0 | 0 | | 2.3. pašvaldību budžets | | 0 | 0 | 0 | 0 | 0 | 0 | 0 | | 3. Finansiālā ietekme | | 641 391 | 0 | 641 391 | 76 402 | 641 391 | 76 402 | 76 402 | | 3.1. valsts pamatbudžets | | 641 391 | 0 | 641 391 | 76 402 | 641 391 | 76 402 | 76 402 | | 3.2. speciālais budžets | | 0 | 0 | 0 | 0 | 0 | 0 | 0 | | 3.3. pašvaldību budžets | | 0 | 0 | 0 | 0 | 0 | 0 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | X | 0 | X | 0 | X | 0 | 0 | | 5. Precizēta finansiālā ietekme | | X | 0 | X | 76 402 | X | 76 402 | 76 402 | | 5.1. valsts pamatbudžets | | 0 | 76 402 | 76 402 | 76 402 | | 5.2. speciālais budžets | | 0 | 0 | 0 | 0 | | 5.3. pašvaldību budžets | | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | | ***Detalizēts ieņēmumu aprēķins:***  Saskaņā ar likumu „Par valsts budžetu 2019.gadam” un likumu “Par vidēja termiņa budžeta ietvaru 2019., 2020. un 2021.gadam” valsts budžeta ieņēmumi no naudas sodiem, ko uzliek Valsts policija 2019.gadā un turpmāk katru gadu plānoti 641 391 *euro* apmērā (ieņēmumu klasifikācijas kods 10.1.1.2.).  Ņemot vērā, ka ar likumprojektu tiek pārņemtas un precizētas Kodeksā iekļautās normas par administratīvajiem pārkāpumiem ieroču aprites jomā un soda apmēru piemērošanā kā arī tiek paaugstināti administratīvās atbildības soda apmēri tiek prognozēts valsts pamatbudžeta ieņēmumu palielinājums 76 402 *euro* apmērā 2020.gadā un turpmāk katru gadu.  Plānotā ieņēmumu palielinājuma prognoze pielikumā. | | | | | | | | 6.1. detalizēts ieņēmumu aprēķins | | | 6.2. detalizēts izdevumu aprēķins | | | 7. Amata vietu skaita izmaiņas | | Projekts šo jomu neskar. | | | | | | | | 8. Cita informācija | | Nav. | | | | | | | | | | | |
| **IV. Tiesību akta projekta ietekme uz spēkā esošo tiesību normu sistēmu**  Projekts šo jomu neskar. | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | |
| Projekts šo jomu neskar. | | | | |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | | Sabiedrības līdzdalība projekta izstrādē | | Likumprojekts pirms izsludināšanas Valsts sekretāru sanāksmē tika ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību, rakstveidā izteikt savu viedokli par Likumprojektu līdz 2019. gada 15.novembrim. Projekts pēc izsludināšanas Valsts sekretāru sanāksmē būs pieejams Ministru kabineta mājas lapā [www.mk.gov.lv](http://www.mk.gov.lv) . |
| 3. | | Sabiedrības līdzdalības rezultāti | | Projekta izstrādes laikā priekšlikumi netika saņemti. |
| 4. | | Cita informācija | | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | | Projekta izpildē iesaistītās institūcijas | | Valsts policija. |
| 2. | | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ar Likumprojektu jaunas funkcijas un uzdevumi netiek radīti.  Jaunas institūcijas netiek veidotas. |
| 3. | | Cita informācija | | Nav. |

Iekšlietu ministrs Sandis Ģirģens

Vīza: valsts sekretārs Dimitrijs Trofimovs